หลังจากที่ขูดมดลูกพักฟื้นได้2อาทิตย์ สามารถดื่มเบียร์ได้มั้ยคะ
สวัสดีค่ะ การขูดมดลูกเป็นการนำเนื้อเยื่อภายในมดลูกออกมาบางส่วน เพื่อใช้ในการตรวจวินิจฉัยหรือรักษาความผิดปกติที่เกิดจากมดลูก เช่น การมีเลือดออกจากช่องคลอดผิดปกติ เพื่อให้ได้การวินิจฉัย ทั้งยังอาจใช้สำหรับผู้ที่มีภาวะแท้งบุตร เพื่อทำการหยุดเลือดโดยหลังขูดมดลูก ประจำเดือนอาจกลับมาเป็นปกติภายใน 1-2 เดือน อาจมีเลือดไหลหลังจากขูดมดลูกออกได้บ้างในช่วง 1-2 อาทิตย์แรกแต่ควรค่อยๆจางลงเรื่อยๆ สามารถใช้ชีวิตได้ตามปกติ แต่ควรงดการทำงานหนักและงดการมีเพศสัมพันธ์ การดื่มแอลกอฮอล์ถ้าดื่มมากอาจมีผลต่อการสมานแผล จึงอาจแนะนำให้งดในช่วงนี้ไปก่อน และควรสังเกตอาการผิดปกติอื่นๆเช่นปวดหน่วงท้องน้อย มีไข้ หากมีอาการผิดปกติเหล่านี้ ควรรีบไปพบแพทย์